钦定古今图书集成/理学汇编/字学典/第079卷 > 《与周益公》朱熹
## 钦定古今图书集成/理学汇编/字学典/第079卷 > 《与周益公》朱熹

“熹窃以孟夏清和，伏惟判府安抚少保大观文丞相
国公钧候动止万福。”熹近尝拜书并胡先生墓文请
教，今者至城中，乃知未遣，已白史君，趣其行，谅亦非
久，当彻钧听也。熹有少恳，率易拜禀。熹先君子少喜
学荆公书，收其墨迹为多，其一纸乃进邺侯家传奏
草。味其词旨，玩其笔势，直有跨越古今，开阖宇宙之
“气，然与今版本文集不同，疑集中者乃删润定本，而
此纸乃其胸怀本趣也。尝欲抄《目录》李传本语附其
后，而并刻之，使后之君子得以考焉而未暇也。今江
西使者汪兄季路，乃欲取而刻之。临川妄意欲求相
公一言以重其事，庶几览者亦有以知此幅纸数行
之闲，而其所关涉有不可胜言之感”，非独为笔札玩
好设也，伏惟相公亦当慨然于此而终惠之，早赐挥
染附季路，为幸甚厚。其他尚有《与王观文论边事》数
纸，异时并当附呈，以求审定也。专此具禀，不敢他及，
伏乞钧照。